cyanic-selkie/wikianc huggingface dataset:
Орадур сир Глан
Масакрот
Неколку дена подоцна, на преживеаните им било дозволено да ги закопаат загинатите.Дури 642 жители биле убиени за неколку часа.Адолф Дикман рекол дека овој настан е одмазда за активностите против Германците во областа Туле и за киднапирањето на Хелмут Камфе.
Последици
На 12 јануари 1953 година Воениот суд во Бордо го отворил случајот против 65 од вкупно 200 германски војници кои биле вклучени во овој масакр. Само 21 од нив биле присутни ( Повеќето живееле во Источна Германија која не дозволувала да бидат екстрадирани). Седум од нив биле Германци, но 14 од нив биле од Алзас, граѓани на Франција од германска националност кои Нацистите ги сметале за членови на Рајхот. Сите освен еден тврделе дека биле натерани да се приклучат на дивизиите на СС против нивна волја таканаречено малгре ну (malgrè nous).
Ова судење предизвикало огромни протести во Алзас, што ги принудило француските власти да го поделат судот на две различни судења, според националноста на обвинетите.На 11 февруари 20 обвинети биле осудени.Протестите ( што вклучувале и повици за независност) во Алзас го натерале францускиот парламент да го амнестира законот за сите малгре ну на 19 февруари и осудените граѓани на Алзас наскоро биле ослободени. Но, ова предизвикало огромни протести во регионот Лимузин.
Во 1958 сите обвинети Германци биле исто така ослободени.Генералот Хајнц Ламердинг од дивизијата Рајх, кој давал наредби за преземање мерки против Отпорот, починал во 1971 по успешна претприемачка кариера.За време на судењето тој живеел во Диселдорф кој бил под Британската окупациска зона на Западна Германија, а француските власти никогаш не успеале да добијат дозвола од британските власти за негова екстрадиција.
Последното судење на поранешен член на Дивизиите на Рајхот било во 1983.Малку пред тоа, поранешниот Оберштурмфирер на СС Хајнц Барт бил испратен во Источна Германија.Барт учествувал во масакрот во Орадур сур Глан како водач на полковијата Фирер и под негова одговорност биле 45 војници. Тој бил еден од неколкуте воени злосторници кои дале наредба за стрелање на 20 луѓе.Барт бил доживотно осуден од Првиот Сенат на Градскиот Суд во Берлин.Бил ослободен од затвор во 1997 и починал во август 2007.
На 6 јуни 2004, на комеморативна церемонија за Нормандиската инвазија која била одржана во Кан, германскиот канцерлард Герхард Шредер изјави дека Германија нема да ја заборави свирепоста на Нацистите и го спомена Орадур сир Глан.
Орадур сир Глан во поново време
Новото изградено село Орадур сир Глан,(со население од 2188 жители според податоци од 2006) било изградено по војната, северозападно од местото на масакрот а урнатините од поранешното село ќе стојат за да не се заборави споменот на жртвите но и за да претставува и други такви настани.Во музејот има и предмети кои се земени од изгорените куќи, часовници кои запреле во истиот момент кога нивните сопственици изгореле, чаши стопени од огромната топлина и други лични предмети и пари.
Наредбите на Дикман
Кога влегол во Орадур сир Глан, Штурмбанфирерот Дикман добил наредба од неговиот командант Штандартенфирерот Штадлер да држи само триесеттина селани како заложници, кои би им ги дал на луѓето од Отпорот како замена за Штурмбанфирерот Камфе, но тој наместо тоа наредил да се убие целото население и селото да се изгори до темел. Протести имало и од генералот Ервин Ромел, од генералот Глајнигер, од германските команданти во Лимузин и од општината Виши. Штандартенфирерот Штадлер сфатил дека Дикман претерал со неговите наредби и наредил истрага за тој случај, но таа истрага била прекината бидејќи Дикман,кој тогаш имал 29 години загинал во една борба по Битката во Нормандија ,а повеќето од неговите соучесници биле исто така убиено по неколку дена.
Германскиот однос кон Отпорот
Во масакрот во Орадур сир Глан имало мажи, жени и деца, некои стари само една недела, а некои по 90 години.Орадур сир Глан не е единствена „колективна казна“ извршена од дивизиите на СС, други евидентирани вакви настани се : француските градови Тул,Аск, Маје,Робер-Еспањ; полските села Мишалов и Ванати; советското село Кортелиси,литванското село Пирчупјани,чехословачките села Лежаки и Лидис, грчките градови Калаврита и Дистомо, холандскиот град Путен, српските градови Крагујевац и Кралево, норвешкото село Телеваг и италијанскиот град Марцабото.Дивизиите на СС убивале и заложници низ Франција за да го заплашат Отпорот.
Орадур-сир-Глан на телевизија
Приказната за Орадур сир Глан беше прикажана 1974 во британскиот сериски документарец Светот во војна Во кој Сер Лоренс Оливије беше раскажувач.Во првата и последната епизода ( насловени како Нова Германија и Запомнете) се прикажани хеликоптерски снимки од уништеното село, со слики од жртвите кои се поставени на нивните гробови.И двете епизоди започнуваат со зборовите :
„По овој пат, во еден летен ден во 1944...Дојдоа војниците.Сега никој не живее овде. Војниците останаа само неколку часа.Кога си заминаа, заедницата која живеела овде илјадници години беше мртва.
Ова е Орадур сир Глан, во Франција.Денот кога дојдоа војниците, луѓето беа собрани.Мажите беа однесени во амбари и плевни, а жените и децата беа одвлечкани по овој пат и беа однесени во оваа црква.Тука тие ги слушнаа истрелите кои ги убија нивните мажи, а потоа и самите тие беа убиени.Неколку недели подоцна, многу од оние кои го извршиле масакрот исто така загинале...во битка.
Орадур никогаш не беше изграден повторно.Неговите урнатини се споменик.Ова сведочи за илјадниците ваква страдалнички места во Полска, Русија, во Бурма,Кина, за Светот во војна...“
На крајот на 26тата епизода кога биле прикажани повеќе слики од неколку масакри придружуавани од трогателна музика Оливје рече: Денот кога дојдоа војниците во селото Орадур сир Глан, убија повеќе од шестотини мажи и жени...Запомнете.
Орадур-сир-Глан на филм
Во септември 2011 беше прикажан филмот Орадур во Франција.
VI периода на периодниот систем
Шестата периода на хемиски елементи во себе содржи еден алкален метал, еден земноалкален метал, девет преодни метали, дванаесет лантаноиди, три слаби метали, еден металоид, еден халоген елемент и еден благороден гас. На шестата група хемиски елементи и припаѓаат: цезиум, бариум, лантан, цериум, празеодиум, неодиум, прометиум, самариум, европиум, гадолиниум, тербиум, диспрозиум, холмиум, ербиум, тулиум, итербиум, лутециум, хафниум, тантал, волфрам, рениум, осмиум, иридиум, платина, злато, жива, талиум, олово, бизмут, полониум, астат и радон. овие елементи имаат атомски броеви од 55 до 86. Во оваа периода се наоѓаат вкупно 32 хемиски елементи.
Желад
Желад — плод на дабот или буката кој обично содржи по една семка (ретко по две) затворена во мошне цврста кожеста лушпа, прицврстена со чашичка. Се движат од 1 до 6 см во должина и 0,8–4 cm во ширина. Узреваат за 6 до 24 месеци, зависно од видот.. Кога станува збор за бука, желадот поточно се нарекува буклинка.
Улога во екологијата
Желадот игра важна улога во шумската екологија во дабовите шуми.
Постојат разни животни што зависат од желадите за издршка. Од птиците, со нив се хранат сојките, гулабите, некои видови патки и неколку вида на клукајдрвци. Меѓу малите цицачи, највеќе желади јадат глувците, вервериците и некоку други глодачи.
Големи кочичества на желади јадат и крупните диви животни како дивата свиња, мечката и еленот. Во случајот на еленот, тие можат да сочинуваат до 25% од неговата исхрана во зима. Во Шпанија, Португалија и дел од Англија домашните свињи се пуштаат во природа за да се најадат желади и со тоа подобро да се згојат.
Во човековата исхрана
Како храна желадот е мошне ретко застапен, освен во кујната на северноамериканските индијанци и извесни јадења во Кореја.
Надворешни врски
Eichen Ekollon 栓皮櫟
Црвена земја
„Црвена земја“ (српски: Црвена земља) — југолсовенски филм од 1975 година, дело на режисерот Бранимир Тори Јанковиќ, кој е автор и на сценариото. Главните улоги ги играат: Деметер Битенц, Драгана Борковиќ, Драгомир Бојаниќ Гидра, Љубиша Самарџиќ, Душан Јаниќијевиќ, Велимир Бата Живоиновиќ итн.
Синопсис
Дејствието на филмот се одвива во 1941 година, во Краљево. Германскиот окупатор презема широка акција за апсење на комунистите така што тие се принудени да пребегаат во планините каде им се приклучуваат на партизанските одреди. Германската војска, пак, ги затвора работниците во фабриката. Набргу, партизаните го напаѓаат Краљево со цел да го ослободат, но нивниот обид не успева. За да се одмазди, германската војска ги стрела работниците.
NGC 6464
NGC 6464 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6464 се споменува и како MCG 10-25-87, CGCG 300-65, KAZ 160, KUG 1745+609, IRAS 17452+6054.
Откривање
Објектот е откриен на 18 септември 1884 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6464 е од видот Sc. Видливиот сјај со голо око изнесува 14,8 m, а оној во рамките на интервалот од минималната до максималната честота 15,5 m, додека површинскиот сјај изнесува 13,5 m/лм2. NGC 6464 има привидни димензии од 0,6' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 45 м 47,6 с, а неговата деклинација, односно висината на лакот на тој агол, +60° 53' 51"".
Други поделби
Проучување на NGC 6464 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 60818. Во рамките на атласот на длабокото небо, Уранометрија 2000.00, објектот припаѓа на групата означена со бројот 53; додека во Каталогот на основни ѕвезди (GSC) е групиран под бројот 4200. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1102.
Храшче (Постојна)
Храшче (словенечки: Hrašče) — населба во Општина Постојна во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Меѓучин (филм од 1924)
Меѓучин (француски: Entr'acte) - француски дадаистички филм од 1924 година, во режија на Рене Клер, кој е автор и на сценариото, заедно со Франсис Пикабија. Главните улоги ги играат: Франсис Пикабија, Ерик Сати, Мен Реј, Рене Клер, Жан Берлан, Инге Фрис итн. Музиката е дело на Ерик Сати. Филмот бил премиерно прикажан како меѓучин на балетот Relâche. Во 1974 година, филмот бил прикажан на Канскиот филмски фестивал.
Синопсис
На почетокот од филмот, двајца мажи (Сати и Пикабија) полнат топ на врвот од една зграда. Оригинално, оваа сцена била прикажувана веднаш по малата овертура на балетот и пред кревањето на завесата. Потоа, повеќепати се прикажува балерина додека игра. Во продолжение, еден ловец, качен на врвот од една зграда, нишани кон јајце што се ниша, но него го убива друг човек. Ковчегот на убиениот го пренесуваат во кочија што ја влече камила, а погребната поворка ја сочинува поголем број мажи и жени кои скокаат следејќи ја кочијата. Меѓутоа, кочијата се откачува и продолжува неконтролирано да се движи по улиците, а луѓето трчаат по неа. Најпосле, ковчегот испаѓа од кочијата и тогаш пристигнуваат луѓето. Во тој миг се отвора капакот на ковчегот и од него излегува еден магионичар кој со волшебно стапче прави да исчезнат ковчегот, учесниците во погребната поворка и самиот тој.
Ивана Дудиќ
Ивана Дудиќ (Белград, 9 јули 1991) е српска глумица.
Биографија
Ивана Дудиќ е родена на 9 јули 1991 година во Белград. Растејќи со нејзиниот татко, магионичар, Ивана уште од мала се заинтересирала за оваа област. Иако првично посакувал да го наследи неговиот син, таткото се согласил да ја научи Ивана на трикови. Веќе на седумгодишна возраст интензивно се занимавала со сценска магија. Таа веќе на девет години за прв пат станала вицешампион на Балканот. За да може цел живот да игра и постојано да ги преиспитува своите граници, решила да се запише на глума на Факултетот за драмски уметности во Белград.
Дипломирала во класата на професорот Владимир Јевтовиќ и асистентот Срѓан Ј. Карановиќ. Со неа учеле Ива Кевра, Јована Гавриловиќ, Јелисавета Караџиќ, Бранкица Себастијановиќ, Анита Стојадиновиќ, Милош Ѓуровиќ, Стефан Радоњиќ, Душан Матејиќ и Богдан Богдановиќ.
Периода (периоден систем)
Постојат 7 периоди на хемиски елементи. Тие претставуваат редови на кои е поделен периодниот систем на елементи. Периоди на системот се:
Помошен глагол
Македонски јазик
Во македонскиот јазик постојат само два помошни глаголи, глаголот „сум“ и глаголот „има“. Овие глаголи се користат да се создадат и искажат посложени граматички времиња.
Така на пример реченицата:
Англиски јазик
Во англискиот јазик има три помошни глаголи (невклучувајќи ги модалните глаголи кои се групираат како посебна категорија), односно: „има“ (have), „сум“ (be) и „прави“ (do). Глаголот „сум“ најчесто се користи за искажување на продолжениот залог (progressive или continuous aspect), „има“ се користи за искажување на перфектен залог (perfect и non-perfect aspect), a „прави“ се користи во сегашните и минатите времиња.
ПУ „Симче Настевски“ - Долно Орашје
Основно училиште „Симче Настевски“ (официјално: Подрачно основно училиште „Симче Настевски“ - Долно Орашје; скратено: ПОУ „Симче Настевски“) — подрачно основно училиште во селото Долно Орашје, составен дел на истоименото училиште во селото Вратница.
Местоположба
Училиштето се наоѓа во средишниот дел на Долно Орашје, кое е составен дел на селото Орашје.
Гази
Титула што во Турското Царство им се давала на хероите - победници. Такви примери низ историјата се: гази Иса-бег, гази Мустафа паша, гази Мустафа Ќемал - Ататурк.
Пенелопе Круз
Пенелопе Круз Санчез  (родена 28 април 1974 во Мадрид), попозната како Пенелопе Круз, е шпанска глумица, добитник на Златен Глобус и номинирана за Оскар. Започнала како танчерка но наскоро започнала работа со шпанската телевизија, и оттогаш се појавила во низа шпански, англиски, француски, италијански и португалски филмови.
Живот во раните години
Круз е родена во Сан Себастијан де лос Рејес, Мадрид, Шпанија. Нејзините родители се Едуардо Круз, продавач, и Енкарна Санчез, фризерка. Уште како дете таа веќе е страсен актер, повторувајки ги ТВ рекламите за семејна забава, но сепак таа одлучува да ја насочи својата енергија кон данцувањето. По студирањето на класичен балет цели девет години на шпанската Национална Конзерваторија, таа продолжува да тренира со низа познати танцувачи. На петнаесет годишна возраст, сепак, таа следи друга страст откако победува повеќе од триста други девојки на аудиција за таленти. Притоа добива тригодишен тренинг на Шпански Балет со Ангела Гаридо.Исто така тренира џез данц со Раул Кабалеро и студира на училиштето Кристина Рота (мајка на Жуан Диего Бото) во Мадрид. Пенелопе течно зборува шпански, англиски, француски и италијански.
Кариера
Таа беше ТВ презентер за тинејџерски ориентираната емисија “La Quinta Marcha”. Исто така таа имаше рано разоткривање во “Serie Rose”, француска еротска ТВ серија во која таа играше улога на слепа проститутка. Таа исто така го режираше видео спотот на Начо Кано “El waltz de los locos”, во 1994.
Првиот голем филм на Пенелопе Круз беше “Jamon, jamon” и “Belle Epoque”, филм кој освои Оскар за Најдобар странски филм.
Во 1997, таа ја глуми Софија Пангиа, покрај Едуардо Нориега во “Abre los ojos” режисиран од Алехандро Аменабар, а во 2000 година глуми заедно со Мат Дејмон во “All the Preatty Horses”. Во 1999, таа глуми во филмот на Педро Алмодовар, “Todo sobre mi madre”, кој освојува Оскар за Најдобар Странски филм.
Лариса Алавердјан
Лариса Алавердјан ( Լարիսա Ալավերդյան  ; родена на 21 септември 1943 година), е ерменски педагог и политичар која служела како прв бранител на човековите права на Ерменија (Омбудсман), член на Националното собрание помеѓу 2007 и 2012 година и лидер на фракцијата на Основачкиот парламент на партијата помеѓу 2009 и 2012 година.
Калтенордхајм
Калтенордхајм (Kaltennordheim) — мал град во округот Шмалкалден-Мајнинген, во сојузната покраина Тирингија, Германија. Се наоѓа на подрачјето на планините Рен, 22 километри југозападно од Бад Залцунген и 35 километри источно од Фулда.
Пенелопе Круз
Кариера
Во рана 2000 година таа глуми во филмот “Vanilla Sky”, холивудско преработка на “Abre los ojos”. Таа ја игра истата улога во двата филма.
Лариса Алавердјан
Биографија
Од 1991 до 1995 година, била главен експерт на Специјалната комисија на Врховниот совет на Ерменија за прашања поврзани со Нагорно-Карабах, а од 2006 година била и извршен директор на невладината организација „Против кршењето на законот“.
Калтенордхајм
Градот претставува административно седиште на општинската заедница Хое Рен.
Лариса Алавердјан
Биографија
Учествувала во парламентарниот комитет за соработка на Европската унија и Ерменија на 10-тиот состанок помеѓу 24 и 26 ноември 2008 година
Пенелопе Круз
Кариера
Круз глуми заедно со нејзината најдобра пријателка, Селма Хајак, во филмот од 2006 година, “Bandidas”.
Калтенордхајм
Соседни општини
Градот на север се граничи со општините Шлајд, Дермбах, Емпфертсхаузен и Визентал во округот Вартбург, на исток со општините Вазунген и Фриделсхаузен, на југоисток со општината Ренблик, на југ со општините Ербенхаузен и Обервајд и на запад со градот Тан (Рен) во Хесен. Местото Мелперс се смета за ексклава јужно од Ербенхаузен и непосредно со сојузната граница со Баварија.
Клима
Климата е релативно свежа.
Историја
Во рамките на Германското Царство (1871-1918), Калтенордхајм бил дел од Големото Војводство Саксо-Вајмар-Ајзенах.
Градски совет
Градскиот совет се состои од 20 избрани членови.
(состојба: локални избори на 26 мај 2019 г.)
Градоначалник
Градоначалник на Хицакер е Ерик Тирмер (CDU).
Збратимени градови
Калтенордхајм е збратимен со следниве градови:
Пенелопе Круз
Кариера
Во 2006 година Круз добива високо рангирани критики за нејзината глума во филмот “Volver” на Педро Алмодовар. Таа освојува награда за Најдобра Глумица на годината на Филмскиот Фескивал во Кан, и беше номинирана за Оскар, Златен Глобус и BAFTA Награда. Таа е првата шпанска глумица која е номинирана за Оскар за Најдобра главна улога во женска категорија.
Во мај 2007 година беше најавено дека Пенелопе и нејзината сестра Моника ќе дизајнираат колекција за Барселонскиот моден ланец Mango. На 7 јули 2007 година Круз беше една од водителките на Live Earth трансконтиненталното шоу.
Личен Живот
Пенелопе Круз има помлад брат, Едуардо, кој е пејач, и помала сестра Моника, која многу личи на Пенелопе, сличност која е многу искористувана во некои шпански ТВ реклами. Во 2000 година Моника ја напушти танчерската кариера и беше забележана од јавноста во тинејџерски ориентираната ТВ серија “Un Paso Adelante”.
Пенелопе тврди дека е вегетеријанка од 2000 па напаму, иако овој факт е доста сомнителен и оспоруван. Таа зборува четири јазици: шпански, италијански, француски и англиски. Круз исто така има донирано доста пари и време во хуманитарни акции. Во 1997 таа волонтираше во Уганда во времетраење на два месеца.
По глумењето во 2001 во филмот “Vanilla Sky” заедно со Том Круз, тие започнаа тригодишна љубовна врска. Тие се разделија во јануари 2004 година.
По снимањето на “Sahara” во февруари 2005 година, таа започна врска со Метју Меконагли. Во мај 2006, тие изјавиа заедничка изјава за People, велејки дека “одлучиле да земат одмор од нивната врска”. Подоцна истата година тие изјавиа дека “повеќе не се блиски и дека разделбата е најдоброто нешто што можат да го сторат во тој момент”. Пенелопе Круз имаше кратка врска со глумецот Орландо Блум во 2006 година.
Иако од една страна таа е блиска пријателка со глумицата Селма Хајак, Круз исто така е блиска пријателка и со колумбиската пејачка Шакира.
Во април 2007 Пенелопе, која сега има 32 години, која сега не е во врска, изјавува: “Секако дека сакам да имам деца” за шпанскиот весник на Марија Клер во априлското издание. “Сакам да имам свои деца, но исто така би сакала и да посвојам дете. Веќе некое време имам чувство дека мојот живот нема да биде целосен ако не посвојам дете”.
Номинации и Награди
Оскари
ALMA Награди
BAFTA Награди
Филмскиот Фестивал во Канес
Европски Филмски Награди
Златен Глобус
Goya Награди
Извори
Интернационална Вегетаријанска Унија
People Списанието
Лариса Алавердјан
Кариера како Народен правобранител
Канцеларијата за бранител на човекови права, или Народен правобранител, на Ерменија била формирана со закон во октомври 2003 година, а на 19 февруари 2004 година Лариса Алавердјан била назначена на функцијата со претседателски декрет, преземајќи ја функцијата на 1 март 2004 година.
Таа помогна во создавањето на центар за рехабилитација на Јужен Кавказ за жртвите на организирано насилство. Овој центар успеал да врати дома некои ерменски деца (1992-1996).
Наводи
<references group="" responsive="1">
VII периода на периодниот систем
Седмата периода на хемиските елементи во себе содржи еден алкален метал, еден земноалкален метал, девет преодни метали, дванаесет актиноиди, четири слаби метали, еден халоген елементи и еден благороден гас. На седмата периода и припаѓаат: франциум, радиум, актиниум, ториум, протактиниум, ураниум, нептуниум, плутониум, америциум, кириум, берклиум, калифорниум, ајнштајниум, фермиум, менделевиум, нобелиум, копернициум, московиум, ливермориум, тенесин, оганесон. Сите овие елементи имаат атомски броеви од 87 до 118. Во оваа периода вкупно се наоѓаат 32 хемиски елементи.
Шумарско-дрвопреработувачка струка
Шумарско-дрвопреработувачката струка ја опфаќа областа за изработка и производство на мебел и ентериер. Се изучува анатомската градба и техничките својства на дрвото и неговата обработка. Во оваа струка учениците се запознаваат со машините кои служат за финална обработка на дрвото, а во понатамошното нивно надградување учат како да вршат проектирање на мебел и преку дрвните конструкции доаѓаат до идни решенија при изработка на мебелот. Исто така учениците ја изучуваат техничката документација која е потребна и го следи производниот процес на мебелот. Преку практичната настава која е составен дел на образованието, учениците реализираат готови производи. По завршување на четиригодишното образование, учениците можат да се запишат на било кој од факултетите од земјата а и од странство, но најсроден и најблизок е Шумарскиот факултет.
Штикла (знак)
Штикла (,, итн..) е симбол кој го означува концептот „да“, како да речеме „да; ова е потврдено“ или „да; ова е точниот одговор“. Спротивен на тоа е знакот Х, иако кога стои самостојно може да има потврдно значење, (како да речеме на гласачко ливче).
Како дејство „штиклирање“ или „отшиклирање“ значи ставање или отстранување на таков знак. Ова наоѓа честа примена кај печатените и компјутерските обрасци кои бараат да се направи некаков избор.
Во Јапонија и Кореја за оваа намена се користи потврдниот „знак O“ (уникоден симбол „◯“), наречен „маруџируши“ (丸印).
Уникод
Уникод има разни сродни симболи:
Таксиметар
Таксиметар — апарат вграден во таксијата за одредување на цената преку мерење на изминатите километри.
Надворешни врски
__СОСОДРЖИНА__ __ИНДЕКС__
Трка околу Баскија 2022
Трка околу Баскија 2022 — 61. издание на велосипедската етапна Трка околу Баскија, која се одржала помеѓу 4 и 9 април како тринаесетти настан во сезоната на Светската турнеја.
Екипи
Бидејќи Трката околу Баскија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Пет професионални континентални екипи биле поканети, со што била заокружена главната група од 23 екипи. Сите освен пет екипи настапиле со целосниот состав од седум возачи;, , , и  настапиле со шест возачи секоја. Со еден возач кој не ја започнал трката, била исто така намалена на шест возачи. Вкупно, 155 возачи ја започнале трката.
Куќата на Ѓошеви (Варош)
Куќата на Ѓошеви — археолошко наоѓалиште во прилепското село Варош. Претставува депо од бронзеното и железното време.
При изградбата на засебната станбена зграда на улицата „Борка Лопач“ број 3б, се откриени повеќе големи керамички садови, искршени и групирани во три купови поставени блиску еден до друг. Наодите се чуваат во Заводот и музеј во Прилеп.
Дела и зборови
Дела и зборови (француски јазик: Actes et Paroles) - збирка на политички искази на Виктор Иго од 1841 до 1876 година. Ги содржи неговите говори, главно непроменети, и запис за неговата политичка кариера.
Историја
Оваа збирка на текстови била објавена по враќањето во Франција на Иго, кој заминал во егзил по државниот удар на Наполеон III од 2 декември 1851 година. Поделен е во три тома:
NGC 61A
NGC 61A — леќеста галаксија во соѕвездието Кит, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 61А се споменува и како NGC 61-1, MCG -1-1-62, VV 742.
Откривање
Објектот е откриен на 10 септември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 61A е од видот S0. Видливиот сјај со голо око изнесува 13 m, оној во рамките на интервалот од минималната до максималната честота 14 m, додека површинскиот сјај изнесува 12,4 m/лм2. NGC 61A има привидни димензии од 1,1' х 0,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 16 м 24 с, а неговата деклинација, односно висината на лакот на тој агол, - 6° 19' 2". Положбениот агол на објектот е во износ од 24°.
Други поделби
Проучување на NGC 61A е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 1083. Во рамките на атласот на длабокото небо, Уранометрија 2000.00, објектот припаѓа на групата означена со бројот 261; додека во Каталогот на основни ѕвезди (GSC) е групиран под бројот 4670. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1198.
Здравко Чолиќ
Здравко Чолиќ (српски: Здравко Чолић; р. 30 мај 1951 во Сараево) — босанскосрпски поп-пејач, популарен ширум цела поранешна Југославија.
Кариера
Чолиќ бил претставник на Југославија на Евровизија 1973 со песната Гори ватра. Иако на самиот натпревар песната добила ниско место, истата станала голем хит во Југославија. Неговиот прв албум е Ти и ја во 1975. Вториот пак, насловен како Ако приѓеш ближе (1977), се продал во 900,000 примероци, и од него прозлегуваат некои од најпознатите и најомилените песни. Својот врв Чолиќ го достигнува во почетокот на 1980-тите, кога бил можеби најпопуларниот музичар во Југославија.
Во 1984, Чолиќ се сели од родниот град, Сараево во Белград. По војната и долга пауза, тој е враќа на музичката сцена и си ја враќа популарноста до извесно ниво и сѐ уште држи повремени концерти.
Чолиќ има Дипломирано на Економскиот Факултет при Универзитетот во Сараево.
Легенда
Здравко Чолиќ важи за една од најголемите, а можеби и најголемата музичка легенда од времето на СФРЈ. Со неговите хитови „Пусти, пусти моду“, „Писаќу јој писма дуга“ , „Мало појачај радио“ и други, ги натера неговите обожаватели да се внесат во тој свет на музиката на Чолиќ. Со неговите концерти низ цела Југославија создаде вртоглавица кај неговите обожавателки. Денес Здравко Чолиќ, по паузата за време на војните во регионов, повторно ја потсетува неговата публика на старите хитови, а создава и нови. Настапува по цела година и насекаде: Србија, БиХ, Хрватска, Словенија, Македонија, Црна Гора, Австрија, Швајцарија, САД, Канада... Еден од неговите најголеми концерти беше во 2007 на стадионот Маракана во Белград каде собра неколку десетици илјади публика, а концертот го заврши со песната „Пјесмо моја“ и спектакуларен огномет над Белград.
Тигари (Горенци)
Тигари — археолошко наоѓалиште во охридското село Горенци, Општина Дебрца. Претставува населба од римско време.
На 1 км северно од селото, под патот што води за Требенишко кале, во нивите на семејствата Јајовски и Асеновски се среќаваат фрагменти од керамички садови, питоси и множество градежен материјал.
Берта Бојету
Берта Бојету (исто така Берта Бојету Боета; 7 февруари 1946 - 16 март 1997 година) ― словенечка писателка, поетеса и глумица.
Живот
Бојету е родена во Марибор во 1946 година. Студирала на Факултетот за образование на Универзитетот во Љубљана и на Академијата за изведувачки уметности во Љубљана. Работела во Љубљанскиот куклен театар и била една од основачите на театарската група Кореодрама. Таа починала во Љубљана во 1997 година.
Во 1996 година ја добила Наградата „Кресник“ за нејзиниот роман Куќа за птици (словенечки: Pticja hiša).
Во 2002 година во Марибор бил организиран меѓународен симпозиум за работата на Бојету. Трудовите дадени на симпозиумот биле објавени во 2004 година
Таа била мајка на историчарот и преведувач Клемен Јелинчич Боета.
Athena
Athena — турска ска панк музичка група основана 1987 година во Истанбул. Од нејзиното основање групата сменила неколку постави, а во нејзиниот последен состав членуваат Гохан Озогуз (фронтмен и гитарист), Хакан Озогуз (гитарист и следечки вокал), Умут Арабачи (басист), Емре Атакер (клавијатури), и Синан Тинар (тапани). Иако Athena започнале како треш метал состав, по неуспешниот деби албум од 1993 го смениле жанрот во ска панк и алтернативен рок. Во 2004 ја претставувале Турција на Евровизија со песната „For Real“ со која завршиле четврти. Athena низ кариерата имаат настапено како предгрупа на Ролинг Стоунс и Ред Хот Чили Пеперс.
Роскилде
Роскилде (дан. Roskilde) е значаен град во Данска, во источниот дел на државата. Градот се наоѓа во округот на покраината Селанд, каде со околните населби претставува една од општините, општина Роскилде. Денес Росаклд има околу 47.000 жители во градот и околу 83.000 жители во поширокото градско подрачје.
Роскилде е познат по градската соборна црква, т.н. Роскилдска катедрала, најстарата готска црква во Северна Европа, која истовремено е и гробница на кралското семејство на Данска.
Природни услови
Градот се наоѓа во источниот дел на Данска. Од главниот град Копенхаген, градот е оддалечен 35 км на запад.
Релјеф
Роскилде е сместен во средишниот дел на данскиот остров Зеланд. Градското подрачје е направено за данските услови. Надморската височина на градот се движи од 0 до 50 метри.
Клима
Климата во Роскилде е умерено-континентална со влијание на Атлантскиот Океан и топлата голфска струја.
Води
Роскилде се образувал на крајот на заливот наречен Катинга, дел од Северното Море.
Историја
Подрачјето на Роскилде било населено уште во времето на праисторијата. Денешното население првпат се споменува околу 980 година, а веќе во 1020 година настанало епископско средиште. Во 1268 година, местото ги добила градските права.
Со завршувањето на Втората Северна Војна, во 1658 г. е склучен познатиот Роскилдски мировен договор, според кој заедницата Данска-Норвешка морала да се откаже од речиси половината територии во полза на Шведска.
И покрај петгодишната окупација на Данска (1940-1945) од страна на Третиот Рајх, Роскилде е неговото население не стадале премногу.
Население
Денес Роскилде има над 47.000 жители во градските граници и околу 83.000 во околните населби на градот.
Етничкиот состав: Населението на Роскилде до пред неколку децении беше исклучително етнички данско. И ден денес етничките Данци се значајно мнозинство, но мал дел од населението се доселеници.
Стопанство
Роскилде денес првенствено се потпира на третостепеното стопанство, а најмногу на туризмот. Градот е значаен по истоимениот универзитет со меѓународно значење, кој е исто така една од значајните потпори на градското стопанство.
Димитар Кашалијата
Димитар (Мито) Арнаурдов Филчев, познат како Кашалијата, — македонски револуционер, серски војвода на Македонската револуционерна организација.
Животопис
Роден е во Кашина, во Отоманското Царство, денес во Бугарија. Димитар Кашалијата е четник при Гоце Делчев во летото 1899 година, а во 1902 година е во четата на дедо Илија Крчовалијата. Од февруари 1903 година е четник при Димитар Гуштанов. Потоа повторно е во четата на Гоце Делчев. Кашалијата учествува во нападот на мостот кај реката Драматица (Ангиста) и во борбата за село Баница, каде што умира Гоце Делчев.
По Битката кај Баница, заедно со преживеаните другари поминува во Бугарија. Првично се лекува, а потоа започнал со работа во пограничните премини и канали за Македонија во областа Ќустендил и Дупница.
Подоцна тој станува војвода на чета. На 7 јуни 1903 година здружените чети на војводите Кашалијата, Атанас Тешовалијата, Георги Спанчовалијата, Христо Танушев и Стојан Филипов, водат борба со турските сили кај врв Голеш (Демирхисарско). Учествува во Илинденското востание.
Во 1905 година е четник во четата на врховистичкиот на капетанот Јурдан Стојанов и загинува на 6 април истата година во заседа, во близината на селото Кашина, поставена од Јане Сандански
Димче Берберчето
Диме или Димче Стојанов, познат како Берберчето, — македонски револуционер, војвода на Македонската револуционерна организација.
Животопис
Димче Берберчето е роден во 1875 година во градот Велес и уште како мал останува сирак. По професија е бербер, занает којшто го изучува кај својот брат во Скопје. Таму се запознава со револуционерните движења и влегува во ВМОРО, првично како терорист. Во 1900 година го убива агентот на српската пропаганда Тонче Султанчев и станува нелегален четник при Гоце Делчев во Штипско. Во 1901 година е осуден, во отсуство, на смрт од страна на властите. Од летото 1902 година дејствува во кратовско како самостоен војвода. Зема учество во Илинденското востание во 1903 година. По востанието, учествува во неколку битки, а во една од нив загинува неговиот брат Андреј. Во борба против османлиските власти загинуваат и другите двајца негови браќа. Умира од туберкулоза во Рилскиот манастир во 1910 година.
Бернардино Кабаљеро
Хуан Бернандино Кабаљеро де Ањаско и Мелгарехо (шпански: Juan Bernardino Caballero de Añasco y Melgarejo, 20 мај 1839, Ибикуј, Парагвај – 26 февруари 1912, Асунсион) — парагвајски воен ветеран од времето на Парагвајската војна, деветти претседател на Парагвај и основач на партијата Колорадо. Тој бил водечка политичка фигура во Парагвај од раниот поствоен период па сè до либералната револуција во 1904.
Торкемада (пиеса)
Торкемада (Torquemada) – драма во пет чина и во стихови од Виктор Иго, напишана во 1869 година, издадена во 1882, но не била прикажана за време на животот на авторот. Делото е инспирирано од историскиот лик на доминиканскиот калуѓер Томас де Торкемада (1420-1498) чие име е асоцијација за шпанската инквизиција. Го критикува верскиот фанатизам и покорувањето на политичката моќ на религијата, дури и нејзина инструментализација.
Бернардино Кабаљеро
Ран живот
Кабаљеро е роден во Ибикуј. Тој е потомок на шпанско благородничко семејство, син на Хозе Кабаљеро де Аназко (наследник на Тупак Хуалпа) и неговата жена Мелкора Инес Мелгарехо и Генес. Тој бил женет двапати, еднаш со Марија де ла Консепсион Дијаз де Бедоја и вториот пат со Хулија Алварез. Тој имал две деца со првата жена, Рамон Кабаљеро де Бедоја и Мелкора Кабаљеро де Бедоја. Кабаљеро имал уште 90 вонбрачни деца, сите признати од него.
Воена служба
Кабаљеро се приклучил на редовите во Армијата на Парагвај во 1864 година и се борел во Парагвајската војна. Тој учествувал во кампањата во Мато Гросо, а подоцна бил помошник на претседателот Франсиско Солано Лопез. Поради неговата лојалност и упорност, тој напредувал во воената каериера. Тој достигнал до чин генерал на коњаница. Тој бил жив воен херој кој го заробиле Бразилците на 8 април 1870 година во близина на реката Апа после битката на Серо Кора. Кабаљеро бил пуштен во мај 1871. За време на неговото заробеништво тој се спријателил со Бразилците, па така нивната понатамошна поддршка била важна за неговата политичка кариера.
Лантаноиди
Лантаноиди или ретки земји се група од 15 елементи од лантан до лутециум со атомски броеви од 57 до 71 во периодниот систем на хемиски елементи. Името го добиле според првиот хемиски елемент во оваа група, лантан. Сите овие елементи се наоѓаат во ф-блокот освен лутециум. Постојан аранжмани кои го исклучуваат лантан или лутециум од групата.
Душкало (филм од 2007)
Душкало (англиски: Sleuth) — филм од 2007 година режиран од Кенет Брана, а заснован на истоимената наградувана драма на Ентони Шафер и адаптирана за филм од страна на нобеловецот Харолд Пинтер.
Продуцент на филмот е Џуд Ло, кој исто така се појавува како Мило Тиндл наспроти Мајкл Кејн кој ја игра улогата на Ендрју Вајк. Кејн играше како Тиндл, наспроти Лоренс Оливие како Вајк во оригиналната верзија на филмот од 1972 година.
Овој филм беше најавуван како соработка помеѓу Пинтер, Брана, Ло и Кејн, четирите големи имиња на британскиот театар и филм. Иако новата филмска адаптација е означена како „римејк“, ѕвездите на филмот и критичарите нагласуваат дека Пинтеровото видување на драмата речиси целосно се разликува од оригиналната драма и филм, кои Пинтер ги нема гледано пред да почне да го пишува сценариото.
Синопсис
„Писател на детективски романи кој е милионер, се надмудрува со невработен глумец кој „ја украл“ жена му, во смртно сериозна игра со опасни последици.
Звонимир Бобан
Звонимир Бобан (роден на 8 октомври 1968 година) — поранешен фудбалски репрезентативец на Хрватска. Бобан настапувал како играч за врска во средниот ред и често бил користен како офанзивен фудбалер.Најголемиот дел од својоата кариера тој го поминал играјќи за италијанскиот калчолигаш Милан со кој освои четри титули во Серија A и една титула во Лигата на шампионите. Исто така тој беше капитен на хрватската фудбалска репрезентација со која го освои третото место на светкото пренство во Франција, во 1998 година. Пред 1990 година, и меѓународното признавање на Хрватска како независна држава, Бобан настапуваше за младата фудбалската репрезентација на Југославија, како и за сениорската фудбалска репрезентација на Југославија до 1990 година. Со младата фудбалска репрезентација на Југославија го освои светското првенство во фудбал за играчи до 20 години во 1987 година во Чиле. Бобан беше трипати стрелец на тоа првенство, вклучувајќи го и погодокот во финалето против Западна Геранија (нерешено 1–1 со Западна Германија во регуларниот тек) а потоа победувајќи на пенали. Своето деби за сениорската репрезентација на Југославија го имаше во 1988 година, но Бобан како жесток патриот, се префрли да игра за фудбалската репрезентација на Хрватска со распадот на Југославија, дебитирајќи против Романија во декември 1990 година. Тој настапи седум пати за Југославија, постигнувајќи еден гол, додека Бобан за репрезентацијата на Хрватска одигра 51 натпревар, постигнувајќи 12 гола, во периодот меѓу 1990 и 1999 година.
Од неговото пензионирање во 2002 година, Бобан дипломираше на катедрата по историја на Универзитетот во Загреб. Тој, исто така, стана фудбалски коментатор и аналитичар во Хрватска и на италијанската телевизија, особено за Скај Италија и РТЛ Телевизија. Тој има репутација како отворен и независен аналитичар.
Славејко Иванов
Славејко Александров Иванов ( во — ) — македонски активист. Жртва на комунистичкиот режим во Бугарија.
Животопис
Бил верен јатак на нелегалната чета, поради што бил осуден на петнаесет години строг и темничен затвор. Во логорите на смртта на островот Персин (логорот Белене), поминал околу осум и пол години. Како последица од жестоките измачувања, тој се вратил со нарушено здравје. За време на рациите од бандите на Антон Југов, од неговиот дом му биле одземени девет златни монети. Важел за умерен подржувач на македонската кауза.
Звонимир Бобан
Приватен живот
Бобан е оженет со модниот творец Леонарда Бобан почнувајќи од 1994 г. Тие имаат пет деца: посвоени Марија, Габриел, Марта, Рафаел како и биолошката керќа Ружа (Роза).
Славејко Иванов
Наводи
{{DEFAULTSORT:{Иванов, Славејко}}
Историја на еден злостор
Историја на еден злочин (Histoire d'un crime, 1877 година) - есеј на Виктор Иго за преземањето на Франција од страна на Наполеон III.
Танос Петрелис
Танос Петрелис (грчки: Θάνος Πετρέλης) е познат грчки пејач. Стана познат во рамките на пошироката (воглавно помладата) јавност преку телевизискиот натпревар на музички таленти „Fame Story“ (Фејм Стори, Φέιμ Στόρι) на телевизиската станица „ΑΝΤ1“. Во 2004 излезе првиот негов албум насловен „ихе то хрома ту урану“ (грчки: Είχε το χρώμα του ουρανού - ја имаше бојата на небото) со композиции на Фивос (грчки: Φοίβος). Голем хит од овој диск стана песната „то ема му“ (грчки: Το αίμα μου - мојата крв).
Во мај 2005 беше пуштен во оптек од „Heaven“ албумот насловен „тимизис кати апо елада“ (грчки: Θυμίζεις κάτι από Ελλάδα - потсеќаш на нешто од Грција) со потпис на Фивос по втор последователен пат. Тоа беше една долго-очекувана дискографска соработка со единаесет песни. Претходеше соучеството на Танос во скорешната дискографска работа на Деспина Ванди и на Фивос „стин авли ту парадису“ (грчки: Στην αυλή του παραδείσου - во дворот на рајот), каде што ја пееше во дует со Деспина Ванди омилената песна „канто ан магапас“ (грчки: Καν' το αν μ' αγαπάς - направи го тоа ако ме сакаш).
Симфонија бр. 95 (Хајдн)
'''Симфонија бр. 95''' во це-мол (Хобокен I/95) ― третата симфонија од дванаесетте Лондонски симфонии (броеви 93–104) напишани од Јозеф Хајдн. Таа е единствената од дванаесетте Лондонски симфонии во молски клуч, а воедно е и единствената од нив која нема бавен вовед.
Завршена е во 1791 година како една од збирката симфонии составена за неговото прво патување во Лондон. За прв пат била изведена во Хановерските плоштадни простории во Лондон во 1791 година. Точниот датум на премиерата не е познат.
Движења
Делото е во стандарден облик во четири движења и е во партитура за флејта, две обоа, два фаготи, две хорни, две труби, тимпани и жици.
Првиот став се отвора со главната тема, која се состои од два контрастни дела - првиот е силен по карактер, а вториот е повеќе лирски. Преминот кон паралелната дурска скала има елементи од главната тема. Секундарната тема ја спротивставува главната тема со тоа што е многу суптилна по природа и има танцов ритам. Експозицијата завршува со силна кодета. Развојот е првенствено изграден околу главната тема, која е темелно развиена. Рекапитулацијата ја испушта главната тема, а секундарната тема е рекапитулирана во Це-дур, со што се завршува движењето во дур.
Таа е единствената од Лондонските симфонии што не започнува со бавен вовед во првиот став.
Триото на менуетот е соло за виолончело.
Финалето е отворено со следнава тема:
Првите две ленти од оваа тема се основа за обемен дел од контрапункт во средината на движењето.
Религии и религија
Религии и религија — политички тракт од Виктор Иго во 1880 година, кој поддржувал вербата во Бога, но ја напаѓал организираната религија.
Куп на шампиони 1983/84
Куп на шампиони 1983/84 — 29-то издание на Купот на шампионите, најсилното европско клупско фудбалско натпреварување. Финалето било одиграно на 30 мај 1984 на Олимпискиот стадион во Рим. На тој меч Ливерпул го победил тимот на Рома по подоброто изведување на пенали. За Ливерпул тоа била четврта титула во ова натпреварување.
Список на државни водачи во 7 година
Ова е список на државни водачи во 7 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Пенушка
Пенушка или пен — долен дел од дрво заедно со корењата останато по сечење. Пенушките тешко се вадат од земја. Или се ископуваат или се отстрануваат со мелачка за пенушки.
Список на државни водачи во 7 година
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Пенушка
Пенушките понекогаш се во можнос да се регенерираат во ново дрво. Често едно исечено листопадно дрво повторно никнува на повеќе места околу работ на пенушката или од корењата. Ова може да биде пожелно или непожелно, зависно од тоа дали дрвото трајно се остранува или пак шумата се чека да се обнови. Новите фиданки некогаш стануваат дрва сами за себе заради веќе постоечкиот коренски систем; меѓутоа исечениот дел од пенушката може да ги ослаби фиданките и да им доведе болест.
Пенушките се употребуваат за читање на прстените (годовите), т.е. староста на едно дрво. Оваа наука се нарекува дендрохронологија.
Могила на непознатиот војник (Москва)
Могилата на непознатиот војник (рус. Могила Неизвестного Солдата) е воен споменик посветен на паднатите советски војници во Големата татковинска војна (1941-1945). Сместен е крај ѕидините на Кремљ во Александровската градина во Москва.
Паднатите борци во Битката за Москва (1941 г.) најпрвин биле закопани во масовна гробница на 41-виот километар од Ленинградскиот автопат, но во декември 1966 година биле преместени под Кремљскиот ѕид, по повод 25-годишнината од битката. Могилата била отворена на 8 мај 1967 година. Факелот со кој е запален Вечниот оган е пренесен од ленинградскиот вечен оган на Марсовото поле.
Проектанти на могилата се архитектите Д. И. Бурдин, В. А. Климов и Ј. Р. Рабаев и вајарот Н. В. Томски. Во средината стои платформа од плочи од измазнет црвен гранит. Самата надгробна плоча, вградена во 1975, е украсена со бронзена склуптура на ловорово гранче и шлем врз бајрак.
Пред надгробната плоча, во квадратна вдлабнатина стои петокрака, од која гори Вечниот оган на славата. Пламенот го осветлува натписот: „Твоето име е незнајно, подвигот твој е бесмртен“ (Имя твоё неизвестно, подвиг твой бессмертен).